

Οΐ9ίΙΛ!5^9η0£) 6ν 
ΥΑΡίνΑ^^ΖΑΟΙ^ 

03ΐβ: 2015.08.1(^0:50:19 
ΕΕ3Τ 
Ρβ380Γ: βίΒίκΙ ΡΟΡ 
(6Γπΰβϋΰ6<ΐ1 I 
1_οε3(ίοη; ΕΙΗπίΚο 

Τνρο9Γ3ηο 


20049 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1667 

10 Αυγούστου 2015 


ΑΠΟΦΑΣΕΙ Σ 

Αριθ. 759 

Τροποποίηση της υπ’ αριθ. 664/21.07.2015 (Β' 1563/ 
24.07.2015) απόφασης της ΕπιτροπήςΈγκρισης Τρα¬ 
πεζικών Συναλλαγών και άλλα συναφή ζητήματα» 

Η ΕΠΙΤΡΟΠΗ ΕΓΚΡΙΣΗΣ ΤΡΑΠΕΖΙΚΩΝ ΣΥΝΑΑΑΑΓΩΝ 

Έχοντας υπόψη: 

1. Την παρ. 4 του αρ. πρώτου της από 28.06.2015 Πρά¬ 
ξης Νομοθετικού Περιεχομένου (Α' 65) όπως τροποποι¬ 
ήθηκε, αντικαταστάθηκε και ισχύει. 

2. Την υπ’ αριθμ. πρωτ. 2/47604/0004/15.07.2015 από¬ 
φαση του Υπουργού Οικονομικών: «Ορισμός μελών Επι- 
τροπήςΈγκρισης Τραπεζικών Συναλλαγών και ρύθμιση 
σχετικών με τη λειτουργία της θεμάτων». 

3. Την υπ’ αριθ. 664/21.07.2015 απόφαση της Επιτρο¬ 
πής Έγκρισης Τραπεζικών Συναλλαγών (Ε.Ε.Τ.Σ.): «Σύ¬ 
σταση ανά πιστωτικό ίδρυμα ειδικής υποεπιτροπής για 
την έγκριση συναλλαγών και άλλα συναφή ζητήματα» 
(ΒΊ563/24.07.2015), όπως συμπληρώθηκε, τροποποιήθηκε 
και ισχύει. 

4. Τις διατάξεις του άρθρου 90 του Π.δ. 63/2005; «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα» (Α' 98). 

5. Την αναγκαιότητα καθορισμού εφάπαξ πρόσθετου 
ορίου ποσού στις Ειδικές Υποεπιτροπές των Πιστω¬ 
τικών Ιδρυμάτων (Π.Ι.) για την έγκριση συγκεκριμένων 
συναλλαγών, για την επιτάχυνση και διευκόλυνση των 
σχετικών διαδικασιών. 

6. Την αναγκαιότητα τροποποίησης της ως άνω υπό 
(3) απόφασης και αναπροσαρμσγής του ημερήσιου 
εγκριτικού ορίου των Ειδικών Υποεπιτροπών ανά πελάτη 
και ανά Πιστωτικό Ίδρυμα (Π.Ι.), για την επιτάχυνση και 
διευκόλυνση των σχετικών διαδικασιών. 

7. Το γεγονός ότι με τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α) Η έγκριση συναλλαγής από την Επιτροπή Έγκρισης 
Τραπεζικών Συναλλαγών και τις Ειδικές Υποεπιτροπές 
των Π.Ι. ισχύει για επτά (7) εργάσιμες ημέρες από την 
κοινοποίηση της στον ενδιαφερόμενο. 

Β) Για κάθε συναλλαγή που υπερβαίνει τις 5.000 €, 
το μηνιαίο εγκριτικό όριο των Ειδικών Υποεπιτροπών 
ανά πελάτη για κάθε Π.Ι. διαμορφώνεται ως ακολούθως: 


1) για τις εισαγωγικές επιχειρήσεις, δεν μπορεί να 
υπερβαίνει τη μέγιστη μηνιαία αξία των εισαγόμενων 
εμπορευμάτων και πρώτων και βοηθητικών υλών προ¬ 
σαυξημένη κατά 20%, κατά το αντίστοιχο ημερολογι¬ 
ακό τρίμηνο του προηγουμένου έτους, μέσω Π.Ι. που 
λειτουργεί στην Ελλάδα. 

2) Για τις λοιπές επιχειρήσεις, δεν μπορεί να υπερβαί¬ 
νει τη μέγιστη μηνιαία αξία των πρώτων και λοιπών βοη¬ 
θητικών υλών προσαυξημένη κατά 20%, που σχετίζονται 
με την παραγωγική δραστηριότητα της επιχείρησης, 
κατά το προηγούμενο έτος, μέσω Π.Ι. που λειτουργεί 
στην Ελλάδα. 

Για τις ως άνω δύο περιπτώσεις εξέτασης αιτημάτων 
απευθείας από τα Π.Ι. καθώς και στην περίπτωση εξέ¬ 
τασης αιτημάτων από την Ε.Ε.Τ.Σ. κατόπιν εισήγησης 
των Π.Ι. και για την πληρότητα αυτής, η αίτηση τσυ 
πελάτη θα πρέπει να συνοδεύεται από τα κάτωθι δι- 
καιολογητικά: 

I) Τιμολόγια και παραστατικά τεκμηρίωσης της αιτού- 
μενης συναλλαγής. 

II) Υπεύθυνη δήλωση τσυ πελάτη με την οπσία να 
δηλώνει μεταξύ άλλων ότι: 

I) τα προσκομισθέντα τιμολόγια, παραστατικά και δι- 
καιολογητικά είναι γνήσια, 

μ) δεν έχει προσκσμίσει προς έγκριση σε άλλο πι¬ 
στωτικό ίδρυμα που λειτουργεί στην Ελλάδα τα ίδια 
παραστατικά μεταφοράς κεφαλαίων στο εξωτερικό, 

ϋί) δεν πραγματοποίησε μεταφορές κεφαλαίων στο 
εξωτερικό κατά την προηγούμενη χρήση (τρίμηνο για ει¬ 
σαγωγικές εταιρείες ή έτος για εξαγωγικές/ παραγωγι¬ 
κές εταιρείες) από άλλο πιστωτικό ίδρυμα που λειτουρ¬ 
γεί στην Ελλάδα ή προσκομίζει αναλυτική κατάσταση 
και δικαιολογητικά όλων των μεταφορών κεφαλαίων 
στο εξωτερικό που πραγματοποίησε κατά την προηγού¬ 
μενη χρήση (τρίμηνο για εισαγωγικές εταιρείες ή έτος 
για εξαγωγικές/παραγωγικές εταιρείες) από πιστωτικό 
ίδρυμα που λειτουργεί στην Ελλάδα, τις ημερομηνίες 
και τα ποσά των εν λόγω μεταφορών κεφαλαίων στο 
εξωτερικό. 

Ιν) δεν πραγματοποίησε μεταφορές κεφαλαίων στο 
εξωτερικό κατά τον τρέχοντα μήνα από άλλο πιστωτι¬ 
κό ίδρυμα που λειτουργεί στην Ελλάδα ή προσκομίζει 
αναλυτική κατάσταση και δικαιολογητικά όλων των με¬ 
ταφορών κεφαλαίων στο εξωτερικό που πραγματοποί¬ 
ησε κατά τον τρέχοντα μήνα από Π.Ι. που λειτουργούν 

στην Ελλάδα, τις ημερομηνίες και τα ποσά των εν λόγω 
μεταφορών κεφαλαίων στο εξωτερικό. 

ν) αποδέχεται ότι πιθανή έγκριση του αιτήματος του 
ισχύει για επτά (7) εργάσιμες ημέρες από την κοινο¬ 
ποίηση της. 

Γ) Τα Π.Ι. υποχρεούνται να αποστέλλουν κατά τη λήξη 
της τελευταίας εργάσιμης ημέρας κάθε εβδομάδας το 
συνολικό χρηματικό ποσό των εκκρεμών αιτημάτων αρ¬ 
μοδιότητας των Υποεπιτροπών των Π.Ι. τα οποία δεν 
εγκρίθηκαν λόγω εξάντλησης του ημερήσιου εγκριτικού 
ορίου κάθε Π.Ι. 

Δ) Για την πληρότητα της εισήγησης του Π.Ι. προς την 
Ε.Ε.Τ.Σ. όσον αφορά τα Φυσικά Πρόσωπα που αιτούνται 
τη χορήγηση μετρητών ποσού μεγαλύτερου αυτού που 
εμπίπτει στις αρμοδιότητες των Υποεπιτροπών των Π.Ι., 
θα πρέπει να υποβάλλονται στο Π.Ι. και να διαβιβάζονται 
στην Ε.Ε.Τ.Σ. τα κάτωθι; 

(I) Αίτημα του πελάτη και δικαιολογητικά από τα οποία 
αποδεικνύεται η συνδρομή των σχετικών προϋποθέσεων 
που αναφέρονται στην αίτηση. Διαφορετικά το αίτημα 
δεν θα εξετάζεται από την Ε.Ε.Τ.Σ. και θα επιστρέφεται 
στο Π.Ι. ως απαράδεκτο. 

(μ) Αναλυτική εισήγηση του Π.Ι. στην οποία να αναφέ- 
ρεται κατά πόσον το Π.Ι. θα ενέκρινε ή θα απέρριπτε 
το συγκεκριμένο αίτημα πελάτη, αν το αίτημα ενέπιπτε 
στις αρμοδιότητες της Υποεπιτροπής αυτού. 

Ε) Καθορίζεται εφάπαξ πρόσθετο ποσό για την έγκρι¬ 
ση των συναλλαγών που εμπίπτουν στην αρμοδιότητα 
των Ειδικών Υποεπιτροπών, οι οποίες συστήθηκαν στα 
Πιστωτικά Ιδρύματα (Π.Ι.) με την υπό στοιχείο (3) από¬ 
φαση, βάσει αιτημάτων τα οποία υποβλήθηκαν στα Π.Ι. 
και μέχρι και 31 Ιουλίου 2015 και για τα οποία δεν έχει 
εκδοθεί απόφαση. 


Το πρόσθετο ποσό κατανέμεται στα Π.Ι. ως ακολού¬ 
θως: 


ΠΙΣΤΩΤΙΚΟ ΙΔΡΥΜΑ 

ΟΡΙΟ ΠΟΣΟΥ ΣΕ ΕΥΡΩ 

Εθνική Τράπεζα της 
Ελλάδος 

9.000.000 

Τράπεζα Πειραιώς 

19.500.000 

Τράπεζα ΕυΓ003ηΙ< 
Εργασίας Α.Ε. 

83.000.000 

Τράπεζα ΑΙρΜα Β3ηΙ< 

75.000.000 

Η8Β0 

121.000 

ΒΑΝΚ ΟΡ ΑΜΕΒΙΟΑ 

16.000 

ΠΙΣΤΩΤΙΚΟ ΙΔΡΥΜΑ 

ΟΡΙΟ ΠΟΣΟΥ 

ΣΕ ΔΟΛΛΑΡΙΑ ΗΠΑ 

Η8Β0 

70.000 


ΣΤ) Κατά τα λοιπά, ισχύει η υπ’ αριθ. 664/21.07.2015 
απόφαση της Ε.Ε.Τ.Σ.: «Σύσταση ανά πιστωτικό ίδρυμα 
ειδικής υποεπιτροπής για την έγκριση συναλλαγών και 
άλλα συναφή ζητήματα» (Β' 1563/24.07.2015), όπως συ¬ 
μπληρώθηκε, τροποποιήθηκε και ισχύει. 

Οι ρυθμίσεις της παραγράφου Ε ισχύουν από την 
ημερομηνία έκδοσης της παρούσας απόφασης (5.8.2015), 
οι λοιπές ρυθμίσεις ισχύουν από τη δημοσίευση της 
παρούσας στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2015 

Ο Πρόεδρος 
ΝΙΚΟΛΑΟΣ ΦΡΑΓΚΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 





















